**Μήνυμα Υπουργού Δικαιοσύνης και Δημόσιας Τάξης κ. Λουκά Λουκά**

**με την ευκαιρία του Πάσχα**

Με την ευκαιρία της λαμπρότερης γιορτής της Χριστιανοσύνης, εύχομαι ολόψυχα σε όλους σας προσωπική και οικογενειακή γαλήνη.

Είναι ευκαιρία για μένα, επίσης, να εκφράσω την αμέριστη συμπαράστασή μου στο έργο σας προς επίτευξη των στόχων του Υπουργείου που αφορούν στην κοινωνική ευταξία, ασφάλεια και προστασία του πολίτη.

Η περίοδος του Πάσχα ας μας θυμίζει ότι η Δικαιοσύνη και η Αλήθεια κυριαρχούν κάθε κακού και αδικίας. Συνεπώς, το ήθος και η προώθηση του κοινού καλού ας αποτελούν πάντοτε το μόνο γνώμονα στον καθημερινό μας αγώνα.

Το αισιόδοξο μήνυμα του Πάσχα ας μας ενισχύει και στον αντικατοχικό μας αγώνα: ότι, αργά ή γρήγορα, ο Γολγοθάς της προσφυγιάς και συνεχιζόμενης κατοχής του τόπου μας θα φέρουν οπωσδήποτε την ποθητή Ανάσταση και τη λύτρωση.

Πάσχα, 2012